College Teachers Will Make Monthly Exam Papers - कॉलेज शिक्षक बनाएंगे मासिक परीक्षा के पेपर | Patrika News
College teachers will make monthly exam papers
घर पर ही शिक्षकों को करनी होगी तैयारी, मासिक सिलेबस के आधार पर बनाए जाएंगे प्रश्न पत्र, कॉलेज स्तर पर ही बनेंगे प्रश्न पत्र
जयपुर। कोरोना वायरस के संक्रमण से बचाव के लिए इन दिनों लॉकडाउन है। ऐसे में सभी शिक्षण संस्थान बंद हैं। लॉकडाउन के बाद कॉलेजों के खुलते ही फिर से पढ़ाई शुरू होगी और विद्यार्थियों की परीक्षाएं भी होंगी। मासिक परीक्षा के लिए कॉलेज शिक्षा विभाग ने इसकी पूरी तैयारी कर ली है। अब कॉलेज के शिक्षक वर्क फ्रॉम होम के तहत घर पर ही मासिक परीक्षाओं के प्रश्न पत्र तैयार करेंगे। ये प्रश्न पत्र कॉलेज स्तर पर ही तैयार किए जाएंगे।
हरेक कॉलेज के प्राचार्य के माध्यम से यह प्रश्न पत्र शिक्षकों द्वारा तैयार कराए जाएंगे। मासिक सिलेबस के आधार पर तीन प्रश्न पत्र तैयार किए जाएंगे। इन प्रश्न पत्रों का संग्रह कॉलेजों के माध्यम से विभाग करेगा। प्रश्न पत्र विषयवार बनाए जाएंगे। कॉलेज आयुक्त प्रदीप कुमार बोरड़ ने मासिक परीक्षा के प्रश्न पत्र तैयार करने के लिए सभी कॉलेजों के प्राचार्यों को निर्देश दिए हैं। ये प्रश्न पत्र सरकारी और निजी सभी कॉलेजों को बनाने हैं, जिससे लॉकडाउन के बाद कॉलेज खुलते ही विद्यार्थियों की पढ़ाई सुचारू हो सके और मासिक परीक्षा में ये प्रश्न पत्र काम आ सकें।
college education COVID-19 Education News higher education
15 अप्रैल से लाइफ लाइन पर संशय, ट्रेनों में बढ़ने लगी वेटिंग लिस्ट